钦定古今图书集成/明伦汇编/闺媛典/第193卷 > 申九霄妻蒋氏
## 钦定古今图书集成/明伦汇编/闺媛典/第193卷 > 申九霄妻蒋氏

按《祁阳县志》：“蒋氏，南川县丞申九霄妻。霄年衰无子，
族人皆图之，因谋谒选，至京，纳金氏女于南川，生印。
至重庆纳王氏女，回生都。霄病，蒋视汤药五年无懈
容。霄没，蒋与二妾共抚二孤如所出。初，王以霄病不
能乳子，托乳于田舍妇家故丰以渐至约都长善忧
而多病，王携孙与媳对泣，族尊嗾王曰：‘儿必不起姑
媳盍早计，何自苦也’？”王曰：“妾千里万里，守此块肉，天
不见祐，与之同埋耳。”嗾者遂退，都亦愈。孙在廷，登万
历壬午贤书，王年九十卒，守节六十一年，身沐六朝
雨露，膝绕五代儿孙。